pythainlp/thai-wiki-dataset-v4 huggingface dataset:
แรงเงา (ละครโทรทัศน์ปี พ.ศ. 2544)

แรงเงา เป็นละครโทรทัศน์ไทยแนวจินตนิยม ชีวิต ปี 2544 ที่ดัดแปลงจากนวนิยายชื่อเดียวกันของนันทนา วีระชน ผลิตโดยบรอดคาซท์ ไทย เทเลวิชั่น จากการกำกับของชูศักดิ์ สุธีรธรรม นำแสดงโดยแอน ทองประสม และธีรเดช วงศ์พัวพันธ์ ออกอากาศทางช่อง 3 ตั้งแต่วันที่ 14 ธันวาคม พ.ศ. 2544 ถึงวันที่ 26 มกราคม พ.ศ. 2545 ต่อมาได้ถูกนำมารีรันอีกครั้งในปี พ.ศ. 2560 โดยเป็นละครเรื่องแรกที่ประเดิมช่วงเวลาใหม่คือช่วง “ละครดังข้ามเวลา”
เนื้อเรื่อง.
มุตตา (แอน ทองประสม) หญิงสาวใส ซื่อ บริสุทธิ์ ออกจากบ้านในต่างจังหวัดและมุ่งหน้าสู่กรุงเทพฯ เพื่อหางานทำ จนได้ทำงานในกระทรวงแห่งหนึ่ง วีกิจ (ธีรเดช วงศ์พัวพันธ์) ซึ่งเป็นเพื่อนร่วมงานแอบชอบเธอ แต่มุตตากลับมองเขาเป็นแค่เพื่อนเท่านั้น เพราะเธอตกหลุมรัก เจนภพ (ยุทธพิชัย ชาญเลขา) ผอ.กองจอมเจ้าชู้ เจนภพแต่งงานและมีลูกแล้วถึงสามคน แต่เขาหลอกให้มุตตามีความสัมพันธ์กับเขา เมื่อ นพนภา (สาวิตรี สามิภักดิ์) ภรรยาของเขารู้เรื่องนี้ เธอจึงทำให้มุตตาอับอายต่อหน้าเพื่อนร่วมงาน มุตตากลับบ้านที่ต่างจังหวัด เธอรู้สึกหดหู่เพราะไม่สามารถอยู่กับคนที่เธอรักได้ เธอจึงผูกคอตายพร้อมกับลูกในท้องของเธอ ศพของเธอถูกพบโดย มุนินทร์ (แอน ทองประสม) พี่สาวฝาแฝดที่เพิ่งเดินทางกลับมาจากต่างประเทศ
มุนินทร์เป็นคนฉลาด มีไหวพริบ และเด็ดเดี่ยว เธอสวมรอยเป็นมุตตา น้องสาวของเธอ กลับมากรุงเทพฯ เพื่อทำงาน จากนั้นก็พยายามยั่วยวนและทำลายความสัมพันธ์ระหว่างเจนภพกับนพนภา ที่นั่น เธอเริ่มตกหลุมรักวีกิจหลานชายผู้มีนิสัยอ่อนโยนของเจนภพ วีกิจประหลาดใจกับความเปลี่ยนแปลงของมุตตา แต่เขากลับตกหลุมรักเธอมากขึ้นเรื่อย ๆ โดยไม่รู้ว่าเขากำลังถูกมุนินทร์หลอก
อาร์โด สมารักดุส

อาร์โด สมารักดุส (เสียชีวิต มีนาคม ค.ศ. 843) เป็นนักเขียนชีวประวัตินักบุญ เขาเข้าอารามอันยันที่จังหวัดเอโรตั้งแต่วัยเด็ก อาจเป็นในฐานะ oblate และเบเนดิกแห่งอันยันเป็นผู้ดูแล เขาได้รับการบวชเป็นนักบวชและแต่งตั้งเป็นหัวหน้าโรงเรียนอาราม
ใน ค.ศ. 794 เขากับเบเนดิกเข้าร่วมสภาแฟรงก์เฟิร์ต และใน ค.ศ. 814 อาร์โดเข้าดำรงตำแหน่งอธิการอารามแทนเบเนดิกผู้เข้าร่วมราชสำนักที่แอกซ์-ลา-ชาแปล
สมารักดุสเขียนชีวประวัติของเบเนดิกต์ใน ค.ศ. 822 ถือเป็นหนึ่งในผลงานทางชีวประวัตินักบุญที่เชื่อถือได้มากที่สุดในยุคนั้น ตัวเขาเองก็ได้รับการยกย่องเป็นนักบุญที่อารามของเขาหลังเสียชีวิต
อะลาอ์ ฮุซัยน์ อะลี

อะลาอ์ ฮุซัยน์ อะลี ญับร์ อัลเคาะฟาญี (เกิด ป. ค.ศ. 1948) เป็นประมุขสาธารณรัฐคูเวต (4–8 สิงหาคม ค.ศ. 1990) รัฐบาลหุ่นเชิดชั่วคราวในประเทศคูเวตเมื่อช่วงต้นของสงครามอ่าว
อาชีพ.
อะลีถือครองสองสัญชาติ (อิรักและคูเวต) โดยเติบโตที่คูเวตและศึกษาที่แบกแดด ซึ่งเขาเข้าเป็นสมาชิกพรรคบะอัษที่ปกครองอยู่ อาลีเคยดำรงตำแหน่งนายทหารชั้นประทวนของร้อยโทในกองทัพคูเวตก่อนการรุกราน และได้รับการเลื่อนยศเป็นพันเอกในกรุงแบกแดด โดยได้รับการแต่งตั้งให้เป็นหัวหน้ารัฐบาลหุ่นเชิดที่มีสมาชิก 9 คนระหว่างการรุกราน หนึ่งสัปดาห์ต่อมา คูเวตถูกผนวกเข้ากับอิรัก และอะลีกลายเป็นรองนายกรัฐมนตรีอิรัก
ใน ค.ศ. 1993 รัฐบาลคูเวตตัดสินอะลีผู้ไม่ปรากฏตัวในศาล ให้ประหารชีวิตด้วยการแขวนคอในข้อหากบฏ ในเดือนมกราคม ค.ศ. 2000 เขาเดินทางกลับคูเวตเพื่อพยายามอุทธรณ์คำตัดสิน อย่างไรก็ตาม ศาลได้ยืนยันคำตัดสินความผิดของอะลีในวันที่ 3 พฤษภาคม ค.ศ. 2000 ในเดือนมีนาคม ค.ศ. 2001 โทษของเขาได้รับการลดหย่อนเป็นจำคุกตลอดชีวิต
นิโคเล็ตต์ ลาร์สัน

นิโคเล็ตต์ ลาร์สัน (17 กรกฎาคม ค.ศ. 1952 – 16 ธันวาคม ค.ศ. 1997) เป็นนักร้องชาวอเมริกัน เธออาจเป็นที่รู้จักกันดีที่สุดจากผลงานในช่วงปลายคริสต์ทศวรรษ 1970 ร่วมกับนีล ยัง และจากซิงเกิลฮิตในปี 1978 ของเธอ "Lotta Love " ซึ่งเป็นเพลงเก่าของยัง เพลงในฉบับของลาร์สันขึ้นถึงอันดับ 1 บนชาร์ตฮอตอะเดาต์คอนเทมโพแรรีแทร็กส์ และอันดับที่ 8 บนชาร์ตซิงเกิลเพลงป๊อป 
หลังปี 1985 เธอได้เปลี่ยนแนวเพลงไปทำเพลงคันทรี โดยติดอันดับชาร์ตเพลงคันทรีของสหรัฐอเมริกาถึง 6 ครั้ง เพลงดังติดท็อป 40 ของประเทศเพียงเพลงเดียวของเธอคือ "That's How You Know When Love's Right" ซึ่งเป็นเพลงร้องคู่กับสตีฟ วาริเนอร์ เธอเสียชีวิตในปี 1997 ด้วยภาวะสมองบวม และตับวาย
เส้นเวลาจักรวาลภาพยนตร์มาร์เวล

เส้นเวลาสมมติของสื่อแฟรนไชส์ และจักรวาลร่วม จักรวาลภาพยนตร์มาร์เวล (MCU) คือ ความต่อเนื่องของเหตุการณ์ในภาพยนตร์หลายเรื่อง, ละครชุด, รายการพิเศษ, ภาพยนตร์สั้น และแอนิเมชันชุดสั้น "ข้าคือกรู้ท" ที่สร้างโดย มาร์เวลสตูดิโอส์ เช่นเดียวกับกลุ่มละครชุดเน็ตฟลิกซ์ที่สร้างโดย มาร์เวลเทเลวิชัน
ภาพยนตร์ส่วนใหญ่ใน และของแฟรนไชส์ ดำเนินเรื่องตามเส้นเวลาคล้ายคลึงกับช่วงเวลาที่ภาพยนตร์ฉาย ขณะที่ภาพยนตร์ในเริ่มดำเนินเรื่องทับซ้อนกัน "" (2019) เป็นภาพยนตร์ในเฟสสามมีการกระโดดข้ามเวลาห้าปี ภาพยนตร์และละครชุดใน และ ดำเนินเรื่องหลัง "เผด็จศึก" ละครชุด "โลกิ" (2021–2023) และ "สมมุติว่า...?" (2021–2024) ดำเนินเรื่องนอกเส้นเวลาหลัก โดยสำรวจเส้นเวลาอื่นและพหุจักรวาล
มาร์เวลสตูดิโอส์พยายามหลายครั้งในการรวบรวมเหตุการณ์ในจักรวาลภาพยนตร์มาร์เวล และแก้ไขการรับรู้ความต่อเนื่องที่ผิดพลาด หนังสือเส้นเวลาอย่างเป็นทางการซึ่งครอบคลุมโครงการจากสี่เฟสแรก ซึ่งเป็นส่วนหนึ่งของ "เส้นเวลาศักดิ์สิทธิ์" ได้รับการเผยแพร่ใน ค.ศ. 2023 หนังสือไม่มีเนื้อหาเกี่ยวกับโครงการที่สร้างโดยบริษัทอื่น เช่น ละครชุดของมาร์เวลเทเลวิชัน ซึ่งมีความเกี่ยวโยงกับภาพยนตร์อย่างหลวม ๆ แต่ระบุว่าโครงการภายนอกเหล่านี้เป็นส่วนหนึ่งของจักรวาลมาร์เวลที่ใหญ่กว่า มาร์เวลสตูดิโอส์ได้รวมละครชุดเน็ตฟลิกซ์ของมาร์เวลเทเลวิชันลงในเส้นเวลาดิสนีย์+ ของพวกเขาในช่วงต้น ค.ศ. 2024
เส้นเวลา.
ไดอะแกรมต่อไปนี้แสดงเส้นเวลาของจักรวาลภาพยนตร์มาร์เวล สำหรับสื่อที่เผยแพร่โดยมาร์เวลสตูดิโอส์ รวมถึงละครชุดเน็ตฟลิกซ์โดยมาร์เวลเทเลวิชัน ตำแหน่งของโครงการในเส้นเวลานั้นถูกกำหนดโดยการอ้างอิงวันที่ที่ชัดเจนภายในโครงการนั้นหรือโครงการอื่นผ่านบทสนทนา (ตัวอย่างเช่น โทนี สตาร์ก พูดว่า "ธานอสอยู่ในหัวของผมมาเป็นเวลาหกปีแล้ว นับตั้งแต่เขาส่งกองทัพไปที่นิวยอร์ก..." ทำให้ "อเวนเจอร์ส: มหาสงครามล้างจักรวาล" ดำเนินเรื่องใน ค.ศ. 2018) หรือ บอกในเรื่อง (ตัวอย่างเช่น "รวมพันธุ์นักสู้พิทักษ์จักรวาล" ดำเนินเรื่องใน ค.ศ. 2014 ขณะที่ "อเวนเจอร์ส: เผด็จศึก" ระบุว่า "ธอร์ เทพเจ้าสายฟ้าโลกาทมิฬ" ดำเนินเรื่องใน ค.ศ. 2013) โดยใช้ "เดอะมาร์เวลซีนีมาติกยูนิเวิร์ส: แอนออฟฟิเชียลไทม์ไลน์" เพื่อกำหนดตำแหน่ง ตามด้วยเส้นเวลาของ ดิสนีย์+ หากจำเป็น การจัดวางหมายถึงการแสดงช่วงเวลาที่โครงการส่วนใหญ่เกิดขึ้น
"โลกิ" และ "สมมุติว่า...?" ไม่ได้รวมอยู่ในไดอะแกรม เพราะละครชุดดำเนินเรื่องนอกเส้นเวลาหลัก โดยไม่มีกรอบเวลาที่กำหนด "แวร์วูล์ฟ บาย ไนท์" ไม่ได้รวมอยู่ในไดอะแกรมเช่นกัน เพราะไม่ได้ระบุว่าดำเนินเรื่องตรงไหนในจักรวาลภาพยนตร์มาร์เวล เส้นเวลาของดิสนีย์+ วางปีแรกของ "โลกิ" และ "สมมุติว่า...?" ไว้ระหว่าง "อเวนเจอร์ส: เผด็จศึก" และ "วันด้าวิสชั่น" ส่วนปีสองของละครชุดดังกล่าววางไว้หลัง "เดอะ มาร์เวลส์" และวาง "แวร์วูล์ฟ บาย ไนท์" หลัง "ด้วยรักและอัสนี" "แวร์วูล์ฟ บาย ไนท์" วางเอาไว้ที่เดียวกันใน "เดอะมาร์เวลซีนีมาติกยูนิเวิร์ส: แอนออฟฟิเชียลไทม์ไลน์"
<onlyinclude>สัญลักษณ์:
</onlyinclude>
มินนี ริเพอร์ตัน

มินนี จูเลีย ริเพอร์ตัน รูดอล์ฟ (8 พฤศจิกายน 1947 – 12 กรกฎาคม 1979) เป็นนักร้องและนักแต่งเพลง แนวโซล ชาวอเมริกัน ที่รู้จักกันดีที่สุดจากซิงเกิล "Lovin' You" ในปี 1974 ที่เธอร้องด้วยช่วงเสียงห้าอ็อกเทฟและการใช้หวีดร้อง
ริเพอร์ตันเกิดในปี 1947 เติบโตในย่านบรอนซ์วิลล์ของชิคาโก ในวัยเด็ก เธอได้เรียนดนตรี การละคร และการเต้นรำที่ศูนย์เอบราแฮม ลิงคอล์น ในชิคาโก ในช่วงวัยรุ่น เธอได้ร้องนำให้กับวงเกิร์ลกรุป เดอะเจมส์ (The Gems) จากชิคาโก การที่เธอได้ร่วมงานกับค่ายเชสส์เรเคิดส์ในเมืองชิคาโกตั้งแต่เนิ่น ๆ ทำให้เธอมีโอกาสได้ร้องเสียงประสานให้กับศิลปินชื่อดังมากมาย เช่น เอตตา เจมส์, ฟอนเทลลา เบสส์, แรมซีย์ ลูอิส ,โบ ดิดดลีย์, ชัค เบอร์รี และมัดดี วอเทอส์ ในขณะที่เล่นอยู่ที่เชสส์ ริเพอร์ตันยังได้เป็นนักร้องนำในวงดนตรีแนวไซเคเดลิกโซลชื่อ โรแทรีคอนเนกชัน (Rotary Connection) ตั้งแต่ปี 1967 ถึงปี 1971 อีกด้วย
เมื่อวันที่ 5 เมษายน 1975 ริเพอร์ตันได้ถึงจุดสูงสุดของอาชีพการงานด้วยซิงเกิล "Lovin' You" ที่ขึ้นถึงอันดับ 1 ซิงเกิลนี้เป็นเพลงสุดท้ายจากอัลบั้มทำยอดขายระดับแผ่นเสียงทองคำปี 1974 ของเธอซึ่งมีชื่อว่า "Perfect Angel" ในเดือนมกราคม 1976 ริเพอร์ตันได้รับการวินิจฉัยว่าเป็นมะเร็งเต้านม และในเดือนเมษายน เธอได้เข้ารับการผ่าตัดเต้านมแบบรุนแรง เมื่อถึงเวลาได้ รับการวินิจฉัย มะเร็งได้แพร่กระจายไปแล้ว และเธอมีเวลาอยู่ได้ประมาณ 6 เดือน แม้จะมี การพยากรณ์โรค แต่เธอก็ยังคงบันทึกเสียงและออกทัวร์ต่อไป เธอเป็นหนึ่งในคนดังคนแรก ๆ ที่ออกมาเปิดเผยว่าตนเองเป็นมะเร็งเต้านม แต่เธอไม่ได้เปิดเผยว่าตนเองป่วยระยะสุดท้าย ในปี 1977 เธอได้เป็นโฆษกให้กับ สมาคมมะเร็งอเมริกัน ในปี 1978 เธอได้รับรางวัล Courage Award จาก American Cancer Society ซึ่งประธานาธิบดี จิมมี คาร์เตอร์ มอบให้แก่เธอที่ทำเนียบขาว ริเพอร์ตันเสียชีวิตด้วยโรคมะเร็งเต้านมเมื่อวันที่ 12 กรกฎาคม 1979 ด้วยอายุ 31 ปี
มินนี ไดรเวอร์

เอมีเลีย ฟิโอนา "มินนี" ไดรเวอร์ (เกิดเมื่อวันที่ 31 มกราคม ค.ศ. 1970) เป็นนักแสดงและนักร้องชาวอังกฤษและอเมริกัน เธอโด่งดังจากบทบาทที่โด่งดังใน "Circle of Friends" ในปี 1995 เธอได้แสดงนำในภาพยนตร์มากมายหลายเรื่อง รวมถึงภาพยนตร์เกินพิสัยคลาสสิกเรื่อง "Grosse Pointe Blank", ภาพยนตร์ของกัส แวน แซงต์ เรื่อง "Good Will Hunting" (ซึ่งเธอได้รับการเสนอชื่อเข้าชิงรางวัลออสการ์สาขานักแสดงสมทบหญิงยอดเยี่ยมและรางวัลสมาคมนักแสดงภาพยนตร์และโทรทัศน์), ภาพยนตร์เพลงเรื่อง "The Phantom of the Opera" และ "Owning Mahowny" นอกจากนี้เธอยังพากย์เสียงเลดีเอโบชิในภาพยนตร์ "Princess Mononoke" ของฮายาโอะ มิยาซากิ อีกด้วย
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอนาดูน, กิ่งอำเภอยางสีสุราช และกิ่งอำเภอกุดรัง
มัดดี วอเทอส์

แม็กคินลีย์ มอร์แกนฟิลด์ (4 เมษายน ค.ศ. 1914 – 30 เมษายน ค.ศ. 1983 หรือที่รู้จักกันดีในชื่อ มัดดี วอเทอส์ (Muddy Waters) เป็นนักร้อง นักแต่งเพลง และนักดนตรีแนวบลูส์ ชาวอเมริกัน ซึ่งเป็นบุคคลสำคัญในแวดวงดนตรีบลูส์หลังสงครามโลกครั้งที่สอง และมักถูกยกย่องว่าเป็น "บิดาแห่ง ดนตรีบลูส์ชิคาโกสมัยใหม่" 
ดนตรีของมัดดี วอเทอส์ มีอิทธิพลต่อแนวเพลงอเมริกันหลายแนว รวมถึงร็อกแอนด์โรลและร็อก ในเวลาต่อมา
คีท ริชาดส์

คีท ริชาดส์ (เกิด 18 ธันวาคม ค.ศ. 1943) เป็นนักดนตรี นักแต่งเพลง นักร้อง และโปรดิวเซอร์เพลงชาวอังกฤษ ซึ่งเป็นสมาชิกดั้งเดิม มือกีตาร์ นักร้องรอง และผู้ร่วมแต่งเพลงหลักของวงเดอะโรลลิงสโตนส์ การที่เขาได้ร่วมแต่งเพลงกับ มิก แจ็กเกอร์ นักร้องนำของวง ถือเป็นความร่วมมือที่ประสบความสำเร็จมากที่สุดในประวัติศาสตร์ อาชีพของเขายาวนานกว่าหกทศวรรษ และรูปแบบการเล่นกีตาร์ของเขาก็ถือเป็นเครื่องหมายการค้าของวงเดอะโรลลิงสโตนส์ ตลอดอาชีพการงานของวง ริชาดส์ได้รับชื่อเสียงจากสื่อมวลชนจากความสัมพันธ์ความรักและการใช้ยาเสพติดอย่างผิดกฎหมาย และเขายังถูกพรรณนาว่าเป็นบุคคลที่ต่อต้านวัฒนธรรมอยู่บ่อยครั้ง 
ริชาดส์เกิดและเติบโตในเมืองดาร์ตฟอร์ด เคนต์ เขาศึกษาที่โรงเรียนเทคนิคดาร์ตฟอร์ดและวิทยาลัยศิลปะซิดคัป หลังจากสำเร็จการศึกษา ริชาดส์ได้เป็นเพื่อนกับแจ็กเกอร์, บิล ไวแมน, ชาร์ลี วัตต์, เอียน สจวร์ต และไบรอัน โจนส์ และได้เข้าร่วมวงเดอะโรลลิงสโตนส์ ในฐานะสมาชิกวงโรลลิงสโตนส์ ริชาดส์ยังร้องนำในเพลงบางเพลงของวงด้วย โดยปกติริชาดส์จะร้องนำในเพลงอย่างน้อยหนึ่งเพลงในคอนเสิร์ต ซึ่งได้แก่เพลง "Happy", "Before They Make Me Run" และ "Connection" นอกเหนือจากการเล่นดนตรีกับวงแล้ว ริชาดส์ยังงานของตัวเองใช้ชื่อว่า The X-Pensive Winos อีกด้วย เขายังได้ปรากฏตัวในภาพยนตร์ "ไพเรทส์ออฟเดอะแคริบเบียน" สองเรื่องในบทบาทกัปตันทีก พ่อของแจ็ก สแปร์โรว์ ซึ่งรูปลักษณ์และลักษณะตัวละครได้รับแรงบันดาลใจจากริชาดส์เอง
วอลเลย์บอลหญิงเนชันส์ลีก 2025

วอลเลย์บอลหญิงเนชันส์ลีก 2025  เป็นการแข่งขันครั้งที่ 7 ของวอลเลย์บอลหญิงเนชันส์ลีก เป็นการแข่งขันวอลเลย์บอลหญิงระดับนานาชาติประจำปี การแข่งขันจัดขึ้นตั้งแต่วันที่ 4 มิถุนายน ถึง 27 กรกฎาคม ค.ศ. 2025 รอบสุดท้ายจัดขึ้นที่อัตลัสอาแรนา ในวุช ประเทศโปแลนด์
ทีมที่เข้าร่วมแข่งขัน.
จากการปรับเปลี่ยนรูปแบบการแข่งขันในครั้งนี้ ไม่มีทีมใดในปัจจุบันตกชั้น และตั้งแต่ ค.ศ. 2025 เป็นต้นไป ได้มีการเพิ่มทีมเป็น 18 ทีม โดยสองทีมที่เพิ่มขึ้นมาคือ เช็กเกีย ผู้ชนะการแข่งขันแชลเลนเจอร์คัพ 2024 และเบลเยียม ทีมอันดับโลกเอฟไอวีบีสูงสุดในโลก
รูปแบบการแข่งขัน.
การแข่งขันรอบแรกประกอบไปด้วย 18 ทีม จะถูกแบ่งออกเป็น 3 กลุ่ม กลุ่มละ 6 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) จากนั้น 8 ทีมจะผ่านเข้าสู่รอบสุดท้ายของการแข่งขัน
การแข่งขันรอบสุดท้ายจะมี 7 ทีมที่ผ่านการคัดเลือกพร้อมกับทีมเจ้าภาพ ซึ่งจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
การแข่งขันแบบรอบแพ้คัดออก:
การแบ่งกลุ่ม.
การแบ่งกลุ่มได้รับการประกาศเมื่อวันที่ 10 ธันวาคม ค.ศ. 2024
รอบแรก.
ตารางคะแนน.
<section begin="2025 VNL prelims" /><section end="2025 VNL prelims" />
รอบสุดท้าย.
<section begin="2025 VNL F8" /><section end="2025 VNL F8" /> 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดมหาสารคาม กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอนาดูน และกิ่งอำเภอยางสีสุราช
ฮิตสึมาบุชิ

ฮิตสึมาบุชิ (; โรมาจิ: "hitsumabushi") เป็นอาหารท้องถิ่นของญี่ปุ่นที่ทำจากคาบายากิปลาไหล
ภาพรวม.
ฮิตสึมาบุชิโดยพื้นฐานแล้วทำโดยการหั่นเนื้อปลาไหลย่างแล้วโรยบนข้าวในกระบอกข้าว จากนั้นลูกค้าจะตักใส่ในชามเพื่อรับประทาน นี่คือที่มาของชื่ออาหารจานนี้ (อย่างไรก็ตาม ยังมีทฤษฎีอื่น ๆ เกี่ยวกับที่มาอีก) โดยทั่วไปจะเสิร์ฟพร้อมเครื่องปรุง เช่น วาซาบิ สาหร่ายโนริหั่นฝอย ต้นหอมซอย รวมถึง น้ำซุปดาชิ หรือ น้ำชา ลูกค้าสามารถเลือกราดบนข้าวหน้าปลาไหลหรือเสิร์ฟพร้อมโอจาซึเกะ เพื่อให้เพลิดเพลินกับรสชาติที่แตกต่างกันได้ในขณะรับประทาน
ข้าวต้มชา

ข้าวต้มชา หรือ ชางายุ (; โรมาจิ: "chagayu") คือข้าวต้มที่ปรุงด้วยชา
ภาพรวม.
ชางายุ เป็นคำทั่วไปที่ใช้เรียกข้าวต้มที่ทำด้วยชา นอกจากข้าวแล้ว ยังอาจใส่ ผัก มันฝรั่ง หรือ ถั่ว ได้อีกด้วย อาจมีการใช้ บันจะ โฮจิจะ หรือ โคนาจะ และมีการใส่เกลือในปริมาณที่แตกต่างกันออกไป ขึ้นอยู่กับแต่ละภูมิภาค
ที่มีชื่อเสียงเป็นพิเศษคือ “ข้าวต้มชานาระ” (奈良茶粥) เป็นที่รู้จักมาเป็นเวลานาน
ในภาคใต้ของภูมิภาคคิงกิ.
ใน จังหวัดนาระ จังหวัดวากายามะ และจังหวัดมิเอะ ข้าวต้มชาเป็นที่รู้จักในชื่อว่า "โอไกซัง" (おかいさん) มาเป็นเวลานานแล้ว โดยใช้รับประทานเป็นอาหารหลัก
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดมหาสารคาม มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอนาดูน และกิ่งอำเภอยางสีสุราช
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย และอำเภอนาดูน
บางกอก ฮอลล์

บางกอก ฮอลล์  เป็นศูนย์ประชุมและโรงมหรสพอเนกประสงค์ในสวนลุมไนท์บาซาร์ ตั้งอยู่ด้านในพื้นที่ทางเข้าหลักที่เชื่อมต่อจากถนนวิทยุ บริเวณซอยอรุณมักกินนอนในปัจจุบัน บริหารโดยบริษัท พี.คอน.ดีเวลล็อปเม้นท์(ไทย) จำกัด ใช้จัดกิจกรรมความบันเทิงในทุกรูปแบบ โดยเฉพาะคอนเสิร์ต มีพื้นที่ทั้งหมด 10,000 ตารางเมตร ความจุรวม 6,000 ที่นั่ง
บางกอก ฮอลล์ สร้างเสร็จแและเปิดให้บริการในช่วงปี พ.ศ. 2546 ต่อมาในเดือนมีนาคม พ.ศ. 2547 บริษัท บีอีซี-เทโร เอ็นเตอร์เทนเม้นท์ จำกัด (มหาชน) ได้เช่าพื้นที่ทั้งหมดของบางกอก ฮอลล์ และเปลี่ยนชื่อเป็น บีอีซี-เทโร ฮอลล์  เป็นระยะเวลา 3 ปี และใช้เป็นสถานที่จัดคอนเสิร์ตของศิลปินที่มีชื่อเสียงที่บีอีซี-เทโร เป็นผู้จัดหลัก เช่น ไบรอัน เฟอร์รี, เดอะ พรีเทนเดอร์ส และแบล็กอายด์พีส์ จนหมดสัญญาเมื่อเดือนมีนาคม พ.ศ. 2550 จึงเปลี่ยนชื่อกลับมาเป็นบางกอก ฮอลล์
บางกอก ฮอลล์ ถูกรื้อถอนเมื่อช่วงปี พ.ศ. 2553 หลังจากสวนลุมไนท์บาซาร์ถูกศาลสั่งให้ปิดกิจการและให้เจ้าของคืนพื้นที่ทั้งหมดให้แก่สำนักงานทรัพย์สินส่วนพระมหากษัตริย์ (ชื่อในขณะนั้น) อย่างไรก็ตาม หลังจากนั้นกลุ่มทีซีซีได้ชนะการประมูลที่ดินบริเวณนี้และพัฒนาเป็นโครงการ วัน แบงค็อก ทางโครงการได้ก่อสร้างศูนย์ประชุมขึ้นมาใหม่ในที่ตั้งและขนาดพื้นที่ที่ใกล้เคียงกับบางกอก ฮอลล์ ใช้ชื่อว่า วัน แบงค็อก ฟอรัม
รางวัลนาฏราช ครั้งที่ 16

<td style="text-align:left; vertical-align:middle; padding:0 0.5em 0 0;" class="noprint">←  ·</td>
<td style="text-align:center; vertical-align:middle;; padding:0 1px;" class=""> รางวัลนาฏราช
 </td>
<td style="text-align:right; vertical-align:middle;; padding:0 0 0 0.5em;" class="noprint"></td>
</tr></table>
รางวัลนาฏราช ครั้งที่ 16 เป็นงานประกาศผลรางวัลเพื่อเป็นเกียรติแก่วิทยุ โทรทัศน์ และแพลตฟอร์มออนไลน์ที่ออกอากาศในปี พ.ศ. 2567 จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ และสนับสนุนโดยกองทุนพัฒนาสื่อปลอดภัยและสร้างสรรค์ โดยจะมีการประกาศผลรางวัลในวันที่ 18 พฤษภาคม พ.ศ. 2568 ณ สเฟียร์ ฮอลล์ ชั้น 5 เอ็มสเฟียร์ เขตคลองเตย กรุงเทพมหานคร โดยมีช่องวัน 31 เป็นเจ้าภาพถ่ายทอดสด
ผู้ชนะและผู้เข้าชิง.
รางวัลนาฏราชครั้งที่ 16 มีทั้งหมด 52 สาขา โดยมีการประกาศรายชื่อผลงานที่ผ่านเข้ารอบสุดท้ายเมื่อวันที่ 6 มีนาคม พ.ศ. 2568 และประกาศผลผู้ชนะในวันที่ 18 พฤษภาคม พ.ศ. 2568
ในปีนี้มีการปรับโครงสร้างรางวัลใหม่ โดยกลุ่มรางวัลละครทั้ง 4 ประเภท ได้แก่ ละครก่อนสองทุ่ม ละครที่มีจำนวนตอนมากกว่า 14 ตอน (Longform) ละครที่มีจำนวนตอนน้อยกว่า 14 ตอน (Shortform) และละครแพลตฟอร์มออนไลน์ จะมีกลุ่มรางวัลย่อยเหมือนกันทั้งหมด ซึ่งรวมถึงกลุ่ม 5 รางวัลใหญ่ และ 5 สาขาการแสดง ก็จะมีการแยกประเภทตามกลุ่มละครด้วยเช่นกัน ทั้งนี้ยกเว้นกลุ่มเบื้องหลัง ได้แก่ งานศิลป์ งานเสื้อผ้า งานออกแบบ งานเทคนิค รวมถึงเพลงประกอบละคร ยังให้รางวัลโดยรวมทั้ง 4 กลุ่มเป็นกลุ่มเดียวตามเดิม
ผู้เข้าชิงในแต่ละสาขา มีรายชื่อดังต่อไปนี้ และผู้ชนะจะอยู่ในลำดับแรก เน้นอักษรตัวหนา และมีกริชคู่ (‡)
ประเภทละครและซีรีส์.
รางวัลนาฏราช ครั้งที่ 16 จำแนกรางวัลประเภทละครและซีรีส์โทรทัศน์ออกเป็น 4 กลุ่ม ดังนี้
ละครและซีรีส์ก่อนเวลา 20.00 น..
ละครเย็น เป็นละครและซีรีส์ที่ออกอากาศก่อนเวลา 20:00 น.
ละครและซีรีส์หลังเวลา 20.00 น. ไม่เกิน 13 ตอน.
ละครสั้นหลังข่าว (Short form) เป็นละครโทรทัศน์และซีรีส์ที่ออกอากาศหลังเวลา 20:00 น. และมีจำนวนตอนไม่เกิน 13 ตอน
ละครและซีรีส์หลังเวลา 20.00 น. จำนวน 14 ตอนขึ้นไป.
ละครยาวหลังข่าว (Long form) เป็นละครโทรทัศน์และซีรีส์ที่ออกอากาศหลังเวลา 20:00 น. และมีจำนวนตอนตั้งแต่ 14 ตอนขึ้นไป
แอนทิโลปเขาแพะ

แอนทิโลปเขาแพะ เป็น สกุล หนึ่งของ แอนทีโลป ซึ่งประกอบด้วยสัตว์ที่ยังไม่สูญพันธ์ุ 2 ชนิดและอีก 1 ชนิดที่สูญพันธุ์ไปแล้ว รวมถึงญาติที่เป็นฟอสซิลบางส่วนด้วย ชื่อนี้มาจากภาษากรีก ἵππος ("ฮิปโป"), "ม้า" และ τράγος ("trágos"), "เขาแพะ"
สายพันธุ์ฟอสซิล
สร

ชลนสร สัจจกุล (เกิด 18 พฤศจิกายน พ.ศ. 2539) หรือที่รู้จักกันในชื่อเล่นว่า สร (เกาหลี: 손) เป็นนักร้องและนักแสดงชาวไทยที่อาศัยอยู่ในเกาหลีใต้ เธอเป็นที่รู้จักในฐานะผู้ชนะของรายการ"เคป็อปสตาร์ฮันต์ซีซัน 1" ในปี พ.ศ. 2554 และต่อมาได้เป็นสมาชิกของซีแอลซีวงเกิร์ลกรุปเกาหลีใต้ ภายใต้สังกัดคิวบ์เอนเตอร์เทนเมนต์ ตั้งแต่เปิดตัวในเดือนมีนาคม พ.ศ. 2558 จนกระทั่งเธอออกจากวงในเดือนพฤศจิกายน พ.ศ. 2564 นอกจากนี้ เธอยังผลิตวิดีโอสำหรับช่องยูทูบของเธอเองซึ่งมีชื่อว่า Produsorn ซึ่งเปิดตัวในปี พ.ศ. 2562 วันที่ 3 ธันวาคม พ.ศ. 2564 สรได้เซ็นสัญญากับไวลด์เอนเตอร์เทนเมนต์กรุปในฐานะศิลปินเดี่ยว
ประวัติ.
ชีวิตวัยเด็ก.
ในวัยเด็ก แม่ของเธออนุญาตให้เธอเรียนร้องเพลงที่ "Grammy Vocal Studio" เพื่อให้เธอบรรลุเป้าหมายในการเป็นนักร้อง พ่อของเธอคือวนัสธนา สัจจกุล ซึ่งเป็นอดีตสมาชิกสภาผู้แทนราษฎร และอดีตผู้จัดการทีมฟุตบอลทีมชาติไทย และธีรภัทร์ สัจจกุล พี่ชายต่างมารดาของเธอเป็นนักแสดงและนักร้องชื่อดัง
สรเข้าเรียนในโรงเรียนนานาชาติในประเทศไทยตั้งแต่อายุ 2 ขวบ เธอเป็นนักเรียนที่โรงเรียนนานาชาติเคไอเอสในกรุงเทพฯ และต่อมาจบการศึกษาจาก Korea Kent Foreign School ในกรุงโซล
2554–2558: การเปิดตัวในฐานะสมาชิกวงซีแอลซี.
ในปีพ.ศ. 2554 ชลนสรได้เข้าร่วมการแข่งขันในรายการ เคป็อปสตาร์ฮันต์ ซีซัน 1 ออกอากาศทางสถานี TvN จนได้เป็น 1 ใน 2 คนที่เป็นตัวแทนจากประเทศไทยไปประกวดที่ประเทศเกาหลีใต้ ก่อนจะชนะการแข่งขันและเซ็นสัญญาเป็นศิลปินฝึกหัดเป็นเวลา 3 ปีกับค่ายคิวบ์เอนเตอร์เทนเมนต์ และชลนสรเป็นศิลปินคนไทยคนแรกของค่ายอีกด้วย
หลังจากเป็นเด็กฝักหัดครบ 3 ปี ชลนสรได้รับการเปิดเผยในฐานะสมาชิกคนแรกของเกิร์ลกรุปซีแอลซี และได้รับการเปิดตัวอย่างเป็นทางการเมื่อวันที่ 19 มีนาคม พ.ศ. 2558 พร้อมอีพี "เฟิร์สเลิฟ"
2559–2564: การทำงานวง และการเริ่มทำงานเดี่ยว.
ในปีพ.ศ. 2561 ชลนสรได้ร่วมงานกับกระทรวงการต่างประเทศในฐานะเยาวชนไทยที่สร้างชื่อเสียงในต่างประเทศ และในวาระครบรอบ 60 ปี การสถาปนาความสัมพันธ์ทางการทูตไทย - สาธารณรัฐเกาหลี และนอกจากนี้เธอยังมีโอกาสกลับมาร่วมถ่ายรายการโทรทัศน์ของประเทศไทยอยู่หลายครั้ง
ปัจจุบัน: การยุติสัญญากับทางต้นสังกัด.
เมื่อวันที่ 16 พฤศจิกายน พ.ศ. 2564 ทางต้นสังกัดคิวบ์เอนเตอร์เทนเมนต์ได้ออกมาประกาศยุติสัญญากับสรอย่างเป็นทางการ โดยพูดคุยตกลงกันทั้งสองฝ่ายด้วยดี และเธอเองก็ออกจากวงซีแอลซีอย่างถาวรแล้วเช่นกัน
คีมียอ แอลีซอเด

คีมียอ แอลีซอเด โซนูซี (เกิดวันที่ 10 กรกฎาคม ต.ศ. 1998) เป็นนักกีฬาเทควันโดบัลแกเรียที่เกิดในประเทศอิหร่าน โดยเป็นตัวแทนของบัลแกเรีย แอลีซอเดได้เหรียญทองแดงในเทควันโดประเภท 57 กก. ในโอลิมปิกฤดูร้อน 2016 ที่ริโอเดจาเนโรด้วยการเอาชนะนิกิตา กลาสนอวิช นักกีฬาชาวสวีเดน ทำให้เธอเป็นหญิงชาวอิหร่านคนแรกที่ได้เหรียญโอลิมปิกฤดูร้อน เธอยังได้เหรียญทองในการแข่งขันประเภทหญิง 63 กก. ในกีฬาโอลิมปิกเยาวชนที่หนานจิง 2014 เธอเอาชนะเจด โจนส์ ผู้ได้เหรียญโอลิมปิกในลอนดอน 2012 และริโอเดจาเนโร 2016 ในการแข่งขันชิงแชมป์โลก 2015 เพื่อได้เหรียญทองแดง 2 ปีต่อมา เธอยังได้เหรียญเงินที่การแข่งขันเทควันโดชิงแชมป์โลก 2017
ในเดือนมกราคม ค.ศ. 2020 แอลีซอเดประกาศว่าเธอจะออกจากอิหร่านไปยังยุโรปเป็นการถาวร โดยอธิบายการแปรพักตร์ว่า "ฉันคือหนึ่งในผู้หญิงผู้ถูกกดขี่นับล้านคนในอิหร่านที่พวกเขาเล่นด้วยมาหลายปีแล้ว" เธอระบุว่าจะไม่เข้าแข่งให้กับอิหร่านในโอลิมปิกฤดูร้อน 2020 และแสดงความปรารถนาที่จะแข่งขันให้แก่ประเทศเยอรมนี สถานที่พำนักของเธอ
หลังได้รับอนุญาตให้แข่งขันโอลิมปิกที่โตเกียว ในที่สุดเธอก็ได้รับเลือกให้เป็นตัวแทนของทีมโอลิมปิกผู้ลี้ภัย แอลีซอเดคว้าเหรียญทองแดงในการแข่งขันเทควันโดชิงแชมป์ยุโรป 2022 ในขณะที่เป็นตัวแทนของทีมผู้ลี้ภัย
ใน ค.ศ. 2024 เธอได้รับสิทธิพลเมืองบัลแกเรียก่อนได้เหรียญทองในเทควันโดชิงแชมป์ยุโรป 2024 และเป็นตัวแทนบัลแกเรียในโอลิมปิกฤดูร้อน 2024 ที่เธอได้เหรียญทองแดง
ชีวิตช่วงต้น.
คีมียอเกิดที่แคแรจ ครอบครัวเธอเป็นชาวอิหร่านเชื้อสายอาเซอร์ไบจาน พ่อของเธอมาจากโซนูซใกล้แทบรีซ ส่วนแม่มาจากแอร์แดบีล ก่อนหน้าโอลิมปิกฤดูร้อน 2016 นามสกุลของเธอถูกบันทึกแบบผิด ๆ เป็น "Zenoorin"
คิสคิสกูดบาย

"คิสคิสกูดบาย"  เป็นเพลงโดยอดอนิส นักร้องชาวสโลวัก ซึ่งเขาประพันธ์ร่วมกับอาดรีอาโน โลเปซ ดา ซิลวา อิเนส คูลอน และมิคาเอลา ชาร์วาโตวา เวอร์ชันอะคูสติกของเพลงได้รับการเปิดตัวครั้งแรกเมื่อวันที่ 4 กุมภาพันธ์ ค.ศ. 2025 และเวอร์ชันสตูดิโอได้วางจำหน่ายในวันที่ 7 มีนาคม และเพลงนี้เป็นตัวแทนของเช็กเกียในการประกวดเพลงยูโรวิชันปี 2025
การประกวดเพลงยูโรวิชัน.
การคัดเลือกภายใน.
เมื่อวันที่ 11 ธันวาคม 2024 แช็สกาแตแลวิแซ (แชแต) ได้ประกาศว่าอดอนิสจะเป็นตัวแทนของเช็กเกียในการประกวดเพลงยูโรวิชันปี 2025ที่บาเซิล โดยได้เปิดตัวเพลง "คิสคิสกูดบาย" เมื่อวันที่ 31 มกราคม ค.ศ. 2025 อดอนิสและเพลงนี้ได้รับการคัดเลือกในรอบต่าง ๆ ผ่านคณะกรรมการนานาชาติจำนวนสิบคน ซึ่งประกอบด้วยนักดนตรีมืออาชีพและอดีตผู้ประกวดเพลงยูโรวิชัน คณะกรรมการตัดสินระดับประชาธิปไตยจำนวน 900 คนจาก 3 ประเทศ และกลุ่มเป้าหมาย ได้มีการเปิดตัวเพลงเวอร์ชันอะคูสติกต่อสาธารณชนเมื่อวันที่ 4 กุมภาพันธ์ ค.ศ. 2025 ในรอบรองชนะเลิศนัดแรกของการแข่งขันระดับชาติของประเทศมอลตา ในขณะที่เวอร์ชันสตูดิโอได้วางจำหน่ายในวันที่ 7 มีนาคม ค.ศ. 2025
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เช็กเกียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง ต่อมาสแตตช์กอฟสกาได้รับเลือกให้ทำการแสดงเป็นลำดับที่ 12 ตามหลังซิสซัลจากเดนมาร์กและก่อนหน้าเลารา ทอร์นจากลักเซมเบิร์ก เพลงนี้ตกรอบรองชนะเลิศ
สำหรับการแสดงในการประกวดเพลงยูโรวิชัน ได้มีมัทยาส วอร์ดา ผู้อำนวยการฝ่ายสร้างสรรค์และผู้ออกแบบแสง และ วิท เบโลฮราดสกี ผู้กำกับกล้องเป็นผู้ออกแบบเวที ซึ่งเป็นทีมเดียวกับที่อยู่เบื้องหลังผลงานของเช็กเกียตั้งแต่ปี 2022 นอกจากนี้ฟรานติเซ็ค เช็กยังได้รับแต่งตั้งให้เป็นนักออกแบบท่าเต้นบนเวทีอีกด้วย
มิสคอสโม

มิสคอสโม  เป็นการประกวดนางงามนานาชาติประจำปีซึ่งจัดโดยยูนิคอร์ปและยูนิมีเดียซึ่งมีสำนักงานใหญ่ในนครโฮจิมินห์ ประเทศเวียดนาม ซึ่งได้ถูกก่อตั้งขึ้นในเดือนสิงหาคม ค.ศ. 2023 และได้ถูกจัดขึ้นครั้งแรกในเดือนตุลาคม ค.ศ. 2024 โดยมีเจิ่น เหวียต บ๋าว ฮหว่าง  เป็นประธานกองประกวด
ผู้ครองตำแหน่งปัจจุบันคือเกตุต เปอร์มาตา จูลียัซตริด จากประเทศอินโดนีเซีย ซึ่งได้รับตำแหน่งเมื่อวันที่ 5 ตุลาคม ค.ศ. 2024 ที่ Saigon Riverside Park นครโฮจิมินห์ โดยเธอเป็นชาวอินโดนีเซียและเป็นผู้ชนะการประกวดมิสคอสโมคนแรก
หอศิลป์แห่งชาติหมู่เกาะเคย์แมน

หอศิลป์แห่งชาติหมู่เกาะเคย์แมน (NGCI) เป็นพิพิธภัณฑ์ศิลปะในเมืองจอร์จทาวน์ หมู่เกาะเคย์แมน NGCI ก่อตั้งขึ้นในปี พ.ศ. 2539 เป็นองค์กรศิลปะที่มีภารกิจในการจัดนิทรรศการ สนับสนุนศิลปินประจำหอศิลป์ จัดโปรแกรมการศึกษา/การเข้าถึง และโครงการวิจัยศิลปะในหมู่เกาะเคย์แมน
NGCI เป็นองค์การไม่แสวงหาผลกำไร ซึ่งเป็นหน่วยงานของกระทรวงสาธารณสุขและวัฒนธรรม สิ่งสะสมของ NGCI เป็นของรัฐบาลในนามของประชาชนชาวเคย์แมน และการเข้าชมสิ่งสะสมหลักนั้นไม่มีค่าใช้จ่าย
หลังจากมีที่ตั้งชั่วคราวหลายแห่ง ในช่วงต้นปี พ.ศ. 2555 หอศิลป์ได้ย้ายไปยังที่ตั้งถาวรริมทางหลวงเลี่ยงเมือง เอสเตอร์ลี ทิบเบ็ตตส์ (Esterley Tibbetts Bypass) ผู้อำนวยการของหอศิลป์คนปัจจุบันคือ นาตาลี เออร์คูฮาร์ต (Natalie Urquhart)
สถานที่นี้เป็นที่เก็บผลงานของศิลปินในประวัติศาสตร์ศิลปะเคย์แมน ได้แก่ แกลดวิน บุช (Gladwyn K. Bush), ชาร์ล ลอง (Charles Long), เบนเดล ไฮเดส (Bendel Hydes), ดาวิน เอแบ็งส์ (Davin Ebanks), ซิมอน ตาตัม (Simon Tatum), จอห์น เรโน แจ็กสัน (John Reno Jackson), นิคโกลา แม็คคอย สเนลล์ (Nickola McCoy Snell), นาซาเรีย ซูกู-โชเลตต์ (Nasaria Sukoo-Cholette), กลุ่มศิลปินเดอะเนทีฟซันส์ (The Native Sons); อัล เอแบ็งส์ (Al Ebanks), เรย์ แบ็งเกอร์ (Wray Banker), แรนดี โชลเลตต์ (Randy Chollette), คริส คริสเตียน (Chris Christian), กอร์ดอน โซโลมอน (Gordon Solomon), มิเกล พาวเวอรี (Miguel Powery) และฮอราคิโอ เอสเตบัน (Horacio Esteban)
เขามัทรี

เขามัทรี เป็นเขาในตำบลปากน้ำ อำเภอเมืองชุมพร จังหวัดชุมพร มีความสูง 122 เมตร
เขามัทรีเป็นแหล่งท่องเที่ยวที่มีจุดชมวิว สามารถมองเห็นชุมชนปากน้ำชุมพรและชายหาด และเกาะจำนวนมาก เช่น เกาะมัตโพน, เกาะเสม็ด, เกาะมัตรา ฯลฯ บนเขามีพระมหาโพธิสัตว์อวโลกิเตศวร หรือ พระโพธิสัตว์กวนอิม ปางมหาราชลีลาองค์ใหญ่ มีลักษณะคล้ายกับท่านั่งขององค์จตุคามรามเทพ
วัดศาลาลอย (จังหวัดชุมพร)

วัดศาลาลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางลึก อำเภอเมืองชุมพร จังหวัดชุมพร ที่ดินตั้งวัดมีเนื้อที่ 20 ไร่ 3 งาน 53 ตารางวา โฉนดที่ดิน เลขที่ 30101
วัดศาลาลอย หรือ วัดเจ้าฟ้าศาลาลอย ตั้งเมื่อ พ.ศ. 2433 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2501 แต่เดิมเป็นวัดที่รกร้างว่างเปล่า นางร่อยและลูกชายชาวบ้านมาทำบุญสร้างกุฏิหลังเล็ก ๆ และได้นิมนต์หลวงปู่สงฆ์ จันทสโร มาจำพรรษา ตั้งแต่ พ.ศ. 2462 หลวงปู่สงฆ์ จันทสโรหรือสมญานามว่า "เทพเจ้าของชาวชุมพรผู้มีวาจาสิทธิ์" แม้ว่าท่านจะมรณภาพแล้วแต่สรีระของหลวงปู่สงฆ์ไม่เน่าเปื่อย ประดิษฐานอยู่ในโลงแก้วบนศาลา 100 ปี
อาคารเสนาสนะได้แก่ อุโบสถ สร้างเมื่อ พ.ศ. 2500 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2503 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 31 หลัง ฌาปนสถาน หอระฆัง โรงครัว เรือนเก็บพัสดุ และกุฏิเจ้าอาวาส ปูชนียวัตถุได้แก่ พระประธานประจำอุโบสถ ปางพระพุทธชินราช ขนาดหน้าตักกว้าง 51 นิ้ว สูง 63 นิ้ว สร้างเมื่อ พ.ศ. 2500 พระประธานประจำศาลาธรรมสังเวช ปางสมาธิ ขนาดหน้าตักกว้าง 36 นิ้ว สูง 40 นิ้ว
นิวเดย์วิลล์ไรส์ (เพลงยูวัล ราฟาเอ็ล)

"นิวเดย์วิลล์ไรส์"  เป็นเพลงโดยยูวัล ราฟาเอ็ล นักร้องชาวอิสราเอล ซึ่งประพันธ์โดยเคเรน เปเลส เพลงนี้วางจำหน่ายเมื่อวันที่ 9 มีนาคม ค.ศ. 2025 และจะเป็นตัวแทนของอิสราเอลในการประกวดเพลงยูโรวิชันปี 2025
การพัฒนา.
ภายหลังการคัดเลือกศิลปินตัวแทนประเทศ อิสราเอลจะทำการคัดเลือกเพลงที่จะเข้าร่วมการประกวดเพลงยูโรวิชัน การคัดเลือกในปีนี้มีสองรอบ ในรอบแรกมีการฟังเพลง 54 เพลง และจัดให้มีการโหวตระหว่างคณะกรรมการ โดยเลือกเพลงที่ดีที่สุดสามเพลง โดยราฟาเอ็ลได้บันทึกเพลงเวอร์ชันใหม่ด้วยเสียงของเธอเอง คณะกรรมการรวมตัวกันอีกครั้งและฟังเพลงทั้งสามเพลง คราวนี้ด้วยเสียงของราฟาเอ็ลและจัดให้มีการโหวตอีกครั้ง เพลง "นิวเดย์วิลล์ไรส์" ซึ่งประพันธ์โดยเคเรน เปเลส และผลิตโดยโทเมอร์ บีรัน ได้รับเลือกเป็นเอกฉันท์จากคณะกรรมการทุกคน 
การประกวดเพลงยูโรวิชันปี 2025.
"ไรซิงสตาร์ 2025".
"ไรซิงสตาร์" เป็นการประกวดเพลงระดับชาติซึ่งใช้คัดเลือกเพลงจากอิสราเอลสำหรับการประกวดเพลงยูโรวิชันปี 2025 โดยครั้งนี้จัดเป็นครั้งที่ 11 การประกวดจัดขึ้นที่เนฟ อิลาน รอบคัดเลือกเบื้องต้นเริ่มขึ้นในช่วงปลายเดือนกรกฎาคม ค.ศ. 2024 และสิ้นสุดในช่วงต้นเดือนตุลาคม ผู้ผ่านการคัดเลือกจากรอบคัดเลือกเบื้องต้นจะเข้าสู่รอบออดิชั่น ซึ่งจะเริ่มถ่ายทำในวันที่ 10 ตุลาคม โดยผู้ที่เข้ารอบจะทำการประกวดในรอบ"ท็อป 21" รอบรองชนะเลิศ รอบชิงชนะเลิศ และรอบชิงชนะเลิศสุดท้าย โดยยูวัล ราฟาเอ็ลได้ชนะการประกวดรอบชิงชนะเลิศสุดท้าย
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 อิสราเอลได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง
สตาร์ วอร์ส (วิดีโอเกม พ.ศ. 2530)

สตาร์ วอร์ส  เป็นวิดีโอเกมแฟมิลีคอมพิวเตอร์ที่วางจำหน่ายใน ค.ศ. 1987 โดยบริษัทนัมโค ซึ่งแม้ว่าจะสร้างตามภาพยนตร์"สตาร์ วอร์ส" ภาคแรก แต่บางด่านก็สร้างตามภาพยนตร์"สตาร์ วอร์ส" สองภาคหลัง โดยเป็นเกมหนึ่งในสองเกมเท่านั้นในแฟรนไชส์"สตาร์ วอร์ส" ที่วางจำหน่ายเฉพาะในประเทศญี่ปุ่น ส่วนอีกเกมหนึ่งคือ"สตาร์ วอร์ส: แอตแทกออนเดอะเดธสตาร์" เกมนี้เป็นเกมแพลตฟอร์มเลื่อนด้านข้าง โดยผู้เล่นจะควบคุมลุค สกายวอล์คเกอร์ ในขณะที่เขาเดินทางไปร่วมฝ่ายกบฏเพื่อต่อต้านจักรวรรดิ
รูปแบบการเล่น.
"สตาร์ วอร์ส" เป็นเกมแพลตฟอร์มแบบเลื่อนด้านข้างที่มีระดับความยากสองระดับ ได้แก่ ระดับเริ่มต้นและระดับโปร ซึ่งลุคใช้กระบี่แสงเป็นอาวุธหลักและยังสามารถใช้พลังในการเคลื่อนไหวพิเศษ เช่น ลอยตัว, เร่งความเร็ว รวมถึงหยุดเวลา ส่วนพลังงานสำหรับเปิดใช้พลัง (Force) สามารถรับได้โดยการเก็บเพชรหลังจากสังหารศัตรู ซึ่งเรียกว่า "ค่าพลัง" โดยในตอนท้ายของแต่ละด่าน ผู้เล่นจะต้องต่อสู้กับบรรดาศิษย์ของดาร์ธ เวเดอร์ ซึ่งในตอนแรกมีหน้าตาเหมือนตัวดาร์ธ เวเดอร์ เอง แต่จะเปลี่ยนไปเป็นสิ่งมีชีวิตชนิดอื่นเมื่อถูกโจมตีครั้งแรก ส่วนในสองด่าน คือดาวมรณะและยาวิน 4 ผู้เล่นจะได้ต่อสู้กับดาร์ธ เวเดอร์ ตัวจริง รวมถึงเมื่อเหล่าตัวละครได้รับการช่วยชีวิต พวกเขาจะช่วยลุคโดยให้คำใบ้และการกระทำอื่น ๆ ที่สำคัญต่อการดำเนินเกมต่อไป ซึ่งการกระทำบางอย่างในบางด่านจำเป็นต้องพูดคุยกับบรรดาตัวละครผ่านเมนูในเกมนี้
ระหว่างดาวเคราะห์ต่าง ๆ ผู้เล่นจะควบคุมยานมิลเลนเนี่ยม ฟาลค่อน จากห้องนักบินเพื่อต่อสู้กับยานทายไฟต์เตอร์ที่ขัดขวางไม่ให้ยานของเราเข้าสู่ดาวเคราะห์ดวงถัดไป
ส่วนด่านสุดท้ายเกี่ยวข้องกับการใช้ยานรบเอ็กซ์วิงปะทะกับดาวมรณะ ที่แม้ว่าฉากไคลแมกซ์ของภาพยนตร์จะเกิดขึ้นในร่องลึกยาว แต่เวอร์ชันของเกมสามารถอธิบายได้คร่าว ๆ ว่าเป็นฉากวงกตเหนือศีรษะที่เลื่อนขึ้นลงตามแนวตั้งพร้อมทั้งทางตันและทางแยก ซึ่งในตอนท้าย จะเป็นปล่องของเตาปฏิกรณ์ซึ่งจะยิงตอร์ปิโดโปรตอนโดยอัตโนมัติเพื่อทำลายสถานี หากผู้เล่นไม่สามารถไปถึงจุดสิ้นสุดภายในเวลาที่กำหนด ดาวมรณะจะทำลายยาวิน 4 และก็จะเกมโอเวอร์
อนึ่ง เกมนี้ค่อนข้างยาก เนื่องจากผู้เล่นมีชีวิตเพียงสามชีวิตและมีคันทินิวเพียงสองครั้ง (เปิดใช้งานเมื่อมีค่าพลังเพียงพอ) อีกทั้งลุคก็ตายเมื่อโดนศัตรู ส่วนมิลเลนเนี่ยม ฟาลค่อน และเอ็กซ์วิงสามารถรับการโจมตีได้เพียงครั้งเดียวเท่านั้นก่อนจะถูกทำลาย โดยสามารถป้องกันได้โดยใช้การโจมตีด้วยโล่ป้องกันสามครั้ง
ทั้งนี้ เกมดังกล่าวเบี่ยงเบนไปจากเนื้อหาต้นฉบับ ด้วยตัวอย่างที่กล่าวถึงข้างต้นของดาร์ธ เวเดอร์ ที่มีลูกศิษย์ที่เหมือนกันแต่สามารถแปลงร่างได้ พร้อมทั้งเดินทางไปยังดาวเคราะห์ที่ไม่เคยเกิดขึ้นในภาพยนตร์ ค.ศ. 1977 เช่น การเดินทางไปยังดาวน้ำแข็งหลังช่วยเจ้าหญิงเลอาจากดาวมรณะ
การพัฒนา.
การออกแบบเกมนี้ได้รับแรงบันดาลใจอย่างมากจากเกม"อเล็กซ์ คิด อินมิราเคิลเวิลด์" ของมาสเตอร์ซิสเตม ตามที่โยชิฮิโระ คิชิโมโตะ ซึ่งเป็นโปรแกรมเมอร์กล่าว และเกมดังกล่าวได้รับการประกาศครั้งแรกในเดือนพฤษภาคม ค.ศ. 1987 โดยมีรูปถ่ายของจอร์จ ลูคัส ที่กำลังจับมือกับมาซายะ นากามูระ ผู้ก่อตั้งบริษัทนัมโค
ปลอมมาเรียน เนียนมาสืบ

ปลอมมาเรียน เนียนมาสืบ  เป็นละครโทรทัศน์เกาหลีใต้แนวสืบสวน และตลกโลดโผน บทประพันธ์โดยอิม ย็อง-บิน กำกับโดยชเว ช็อง-อิน และนำแสดงโดยซอ คัง-จุน, จิน กี-จู และคิม ชิน-รก ละครเรื่องนี้เป็นเรื่องราวของหนุ่มชายคนหนึ่งซึ่งเป็นเจ้าหน้าที่หน่วยข่าวกรองแห่งชาติ (NIS) ที่แฝงตัวเป็นนักเรียนมัธยมปลาย ออกอากาศครั้งแรกทางเอ็มบีซีทีวี เมื่อวันที่ 21 กุมภาพันธ์ ค.ศ. 2025 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังสามารถสตรีมได้บน TVING และ Wavve ในเกาหลีใต้ และบน Viu และ Kocowa ในบางภูมิภาค
เรื่องย่อ.
ช็อง แฮ-ซ็อง (ซอ คัง-จุน) เจ้าหน้าที่หน่วยข่าวกรองแห่งชาติ (NIS) ที่ถูกปลดจากตำแหน่งหลังจากเหตุการณ์สำคัญที่เกิดขึ้นระหว่างปฏิบัติการ และต่อมาเขาได้รับมอบหมายให้ปฏิบัติภารกิจพิเศษในการตามหาทองคำแท่งที่หายไปของพระเจ้าโคจง แฮ-ซ็องปกปิดตัวตน โดยปลอมตัวเป็นนักเรียนมัธยมปลายที่โรงเรียนมัธยมบย็องมุน และได้พบกับโอ ซู-อา (จิน กี-จู) ครูประจำชั้นของเขา ซู-อาครูที่ทุ่มเทให้กับนักเรียนของเธอ เริ่มสังเกตเห็นความคล้ายคลึงระหว่างแฮ-ซ็องกับรักแรกในวัยเด็กของเธอ ซึ่งได้ทิ้งหัวใจสลายและความทรงจำอันเจ็บปวดไว้กับเธอ
 ตัวแทนภาคสนามฝีมือฉกาจทีม 4 ของหน่วยข่าวกรอง (NIS) ผู้ได้รับภารกิจพิเศษในการค้นหาแท่งทองคำของจักรพรรดิโคจง
 ครูประจำชั้นของแฮ-ซองซึ่งเป็นครูสอนประวัติศาสตร์เกาหลีที่โรงเรียนมัธยมบย็องมุน
 ประธานมูลนิธิบย็องมุนและประธานโรงเรียนมัธยมบย็องมุน ซึ่งเป็นแม่ของเย-นา
 หัวหน้าทีม 4 ของหน่วยข่าวกรอง (NIS) และเป็นเหมือนครอบครัวที่สองและพ่อของแฮซอง
 ลูกทีมของแฮ-ซ็อง
 ลูกทีมของแฮ-ซ็อง
 ผู้อำนวยการฝ่ายกิจการของหน่วยข่าวกรอง
 เพื่อนร่วมชั้นของซ็อก-โฮและหัวหน้าทีม 1 ของหน่วยข่าวกรอง
 ประธานสภานักเรียนโรงเรียนมัธยมบย็องมุน ซึ่งเป็นลูกสาวคนเดียวของมย็อง-จู
 สมาชิกสภานักเรียนโรงเรียนมัธยมบย็องมุน ผู้เป็นลูกสาวของซ็อก-โฮ และเป็นน้องสาวของแฮ-ซ็อง
 สมาชิกสภานักเรียนโรงเรียนมัธยมบย็องมุน ซึ่งเป็นบุตรชายของยอ อี-โด สมาชิกสภานิติบัญญัติแห่งชาติสามสมัยจาก
 สมาชิกสภานักเรียนของโรงเรียนมัธยมบย็องมุน ซึ่งเป็นบุตรชายของฮัน-ย็อง ซีอีโอของสำนักงานกฎหมาย ซึ่งเป็นสำนักงานกฎหมายชั้นนำแห่งหนึ่งของเกาหลีใต้
 สมาชิกสภานักเรียนโรงเรียนมัธยมบย็องมุนและผู้ฝึกหัดไอดอล
 รองประธานสภานักเรียนโรงเรียนมัธยมบย็องมุน
 นักเรียนโรงเรียนมัธยมบย็องมุนที่ถูกกลุ่มของแท-ซูรังแก
 นักเรียนโรงเรียนมัธยมบย็องมุน เป็นเด็กเกเรที่ใช้ปากมากกว่ากำปั้น
 นักเรียนของโรงเรียนมัธยมบย็องมุน เป็นเด็กรังแกคนอื่นและมีสายตาที่เฉียบคมในการมองเห็นรายละเอียด
 นักเรียนที่เร็วและไวต่อเครือข่ายสังคมออนไลน์และเทรนด์มากกว่าใคร ๆ
 นักเรียนของโรงเรียนมัธยมบย็องมุน ผู้เป็นแหล่งข้อมูลและจริงจังกับการออกอากาศทางอินเทอร์เน็ตและการผลิตเนื้อหาเชิงพาณิชย์
 ผู้อำนวยการโรงเรียนมัธยมบย็องมุน ผู้เป็นลูกน้องที่ภักดีของมย็องจู
 รองผู้อำนวยการโรงเรียนมัธยมบย็องมุน
 ครูที่เป็นเพื่อนซู-อาและเนื้อคู่ครูสอนพลศึกษา
 เพื่อนครูคนหนึ่งของซู-อาที่แอบชอบเธอและสอนวิชาคณิตศาสตร์
 แม่ของซู-อาซึ่งเป็นเจ้าของร้าน Have a Drink With Su-a มากว่า 10 ปี
 ภรรยาของซ็อก-ฮี แม่ของยู-ช็อง และคนที่เหมือนแม่ของแฮ-ซ็อง
 เจ้าหน้าที่รักษาความปลอดภัยของโรงเรียนมัธยมบย็องมุน
 ผู้ทรยศต่อประเทศชาติซึ่งไม่เคยถูกบันทึกไว้ในประวัติศาสตร์และเป็นผู้ดูแลตู้เซฟลับของจักรพรรดิ์โกจง
สุชาติ ชวางกูร

สุชาติ ชวางกูร ชื่อเล่น ต้น (เกิด 22 เมษายน พ.ศ. 2503) เป็นนักร้องและนักแสดงชาวไทย มีผลงานเพลงที่สร้างชื่อเสียงได้แก่ เหมันต์ที่ผ่านพ้นไป, ใจรัก, ดั่งเม็ดทราย, ภวังค์รัก, สายธาร ฯลฯ
ประวัติ.
สุชาติ ชวางกูร เกิดเมื่อวันที่ 22 เมษายน พ.ศ. 2503 จบการศึกษาระดับชั้นมัธยมศึกษาจากโรงเรียนยานนาเวศวิทยาคม (ปัจจุบันคือโรงเรียนเตรียมอุดมศึกษาพัฒนาการ ยานนาเวศ) ระดับปริญญาตรีจากคณะรัฐศาสตร์ มหาวิทยาลัยรามคำแหง สาขาศิลปศาสตรบัณฑิต บริหารรัฐกิจ ระดับปริญญาโทอีก 3 ใบจากต่างประเทศ และยังเคยได้รับรางวัลเยาวชนดีเด่นแห่งชาติ เมื่อปี พ.ศ. 2528
เข้าสู่วงการ.
สุชาติเริ่มต้นเข้าสู่วงการจากการส่งจดหมายไปสมัครชมรมเยาวชนอาสา ของสำนักงานส่งเสริมเยาวชนแห่งชาติ หลังจากเห็นโฆษณาในหน้าหนังสือพิมพ์เมื่อประมาณปี พ.ศ. 2519 จนได้ร้องเพลง จากนั้นในปี พ.ศ. 2524 เขาได้ร่วมประกวด "นักร้องสมัครเล่นยอดเยี่ยมแห่งราชอาณาจักรไทย" (Thailand Amateur Singing Contest) ของทางช่อง 3 และสามารถคว้าตำแหน่งแชมป์มาครองได้สำเร็จนับเป็นนักร้องชายคนแรกและคนเดียวที่คว้าแชมป์จากเวทีนี้เพราะหลังจากนั้นเวทีนี้ก็ยุติการประกวดไป
ในปีเดียวกัน สุชาติได้เข้าประกวดเวที "นักร้องสมัครเล่นยอดเยี่ยมแห่งเอเชีย" (Asian Amateur Singing Contest) ในฐานะแชมป์จากประเทศไทยซึ่งเขาสามารถคว้ารางวัล Bronze Prize มาครองได้สำเร็จนับเป็นคนไทยคนสุดท้ายที่เข้าร่วมการประกวดเพราะหลังจากนั้นเวทีนี้ก็ยุติการประกวดไป จากนั้นเขาได้เซ็นสัญญาเป็นนักร้องในสังกัดค่ายอีเอ็มไอและได้ออกอัลบั้มแรกในชีวิตเมื่อปี พ.ศ. 2526 ในชื่ออัลบั้มว่า สายธาร และในปีนั้นเขายังได้ออกอัลบั้มตามมาอีก 2 ชุดในช่วงปลายปีคือ "ฝันรัก" และ "Live at Bangkok Convention Center" นอกจากนี้ยังได้รับการติดต่อทาบทามจากรัชฟิล์มทีวีให้มารับบท พงศกร พระเอกในละครเรื่อง "สกุลกา" คู่กับพรพรรณ เกษมมัสสุ ที่รับบท ดาว นับเป็นละครโทรทัศน์เรื่องแรกและเรื่องเดียวของเขา
ในปี พ.ศ. 2527 สุชาติได้ออกผลงานสตูดิโออัลบั้มเต็มชุดที่ 2 ที่มีชื่อว่า ไกลรัก นอกจากนี้ เขายังได้แสดงภาพยนตร์เรื่องแรกในชีวิตคือเรื่อง "ขอแค่คิดถึง" ที่กำกับโดยหม่อมเจ้าทิพยฉัตร ฉัตรชัย หรือท่านทิพย์ คู่กับใหม่ สิริวิมล (ใหม่ เจริญปุระ) และภาพยนตร์เรื่องนี้ยังเป็นภาพยนตร์เรื่องแรกของธงไชย แมคอินไตย์และใหม่ สิริวิมล ในปีถัดมาคือปี พ.ศ. 2528 เขาได้แสดงภาพยนตร์เรื่องที่ 2 คือเรื่อง "ดั่งเม็ดทราย" จากการกำกับของสรวงสุดา ชลลัมพี โดยยังคงจับคู่กับใหม่ สิริวิมล และจากความสำเร็จของภาพยนตร์เรื่องนี้ทำให้ทางอีเอ็มไอได้นำชื่อ ดั่งเม็ดทราย มาแต่งเป็นเพลงและใช้เป็นชื่อสตูดิโออัลบั้มเต็มชุดที่ 3 คืออัลบั้ม "ดั่งเม็ดทราย"
ต่อมาในปี พ.ศ. 2529 สุชาติไม่มีผลงานภาพยนตร์แต่มีผลงานสตูดิโออัลบั้มเต็มชุดที่ 4 คือชุด "ความรักเรียกหา" ออกมาให้ได้รับฟัง จากนั้นในปี พ.ศ. 2530 เขามีผลงานภาพยนตร์ถึง 2 เรื่องคือเรื่อง "ยิ้มม์" จากการกำกับของฉลอง ภักดีวิจิตร คู่กับ ปิยะนุช นาคคง และ "พิศวาส" จากการกำกับของแม่หนู สรวงสุดา คู่กับอรพรรณ พานทอง นอกจากนี้ในปีเดียวกันยังมีผลงานสตูดิโออัลบั้มเต็มชุดที่ 5 คือชุด "จากฉันถึงเธอ"
ชือ จี

ชือ จี (เสียชีวิต ป. พฤษภาคม ค.ศ. 270) หรือ จู จี  ชื่อรอง กงซฺวี่  เป็นขุนพลของรัฐง่อก๊กในยุคสามก๊กของจีน เป็นบุตรชายของจูเหียน (朱然 "จู หราน") ขุนพลผู้รับใช้ซุนกวนจักรพรรดิผู้ก่อตั้งรัฐง่อก๊ก
ภูมิหลังครอบครัว.
ชือ จีเป็นบุตรชายของจูเหียนขุนพลผู้รับใช้ซุนกวนจักรพรรดิผู้ก่อตั้งรัฐง่อก๊ก ชื่อสกุลของจูเหียนแท้จริงเป็นเป็นชื่อสกุลชือ (施) แต่เปลี่ยนชื่อสกุลเป็นจู (朱) เพราะจูเหียนถูกรับเลี้ยงเป็นบุตรบุญธรรมของจูตี (朱治 "จู จื้อ") ผู้เป็นน้า ชือ จีเดิมใช้ชื่อสกุลจู แต่ในช่วงระหว่างปี ค.ศ. 254 และ ค.ศ. 256 ชือ จีได้รับพระราชทานราชานุญาตจากซุนเหลียงจักรพรรดิลำดับที่ 2 แห่งง่อก๊กให้เปลี่ยนชื่อสกุลเป็นชือ
เปเวก

เปเวก (ชูคอต: , "Pèèkin" / "Pèèk") เป็นเมืองท่าในอาร์กติกและศูนย์กลางการปกครองของเขตชาอุนสกีในเขตปกครองตนเองชูคอตคา ประเทศรัสเซีย ตั้งอยู่บนอ่าวชวานสกายาซึ่งเป็นส่วนหนึ่งของทะเลไซบีเรียตะวันออก บนคาบสมุทรทางด้านตะวันออกของอ่าวที่หันหน้าไปทางหมู่เกาะโรวตึน ทางเหนือของวงกลมอาร์กติกประมาณ 640 กิโลเมตร (400 ไมล์) ทางตะวันตกเฉียงเหนือของอะนาดีร์ ซึ่งเป็นศูนย์กลางการปกครองของเขตปกครองตนเอง มีประชากร 4,015 คน (สำมะโนประชากรปี ค.ศ. 2021); 4,162 คน (สำมะโนประชากรปี ค.ศ. 2010); 5,206 คน (สำมะโนประชากรปี ค.ศ. 2002); 12,915 คน (สำมะโนประชากรโซเวียตปี ค.ศ. 1989)
เปเวก เป็นชุมชนสมัยใหม่ที่ก่อตั้งขึ้นหลังสงครามโลกครั้งที่หนึ่งเพื่อเป็นท่าเรือสำหรับส่งออกแร่ธาตุ ซึ่งเป็นส่วนหนึ่งของเส้นทางทะเลเหนือที่กำลังขยายตัว ในช่วงทศวรรษปี 1940 และ 1950 บริเวณโดยรอบเปเวกเป็นที่ตั้งของกูลัก หลายแห่งที่นักโทษใช้ในการขุดแร่ยูเรเนียม ในช่วงไม่กี่ปีที่ผ่านมา เหมืองหลายแห่งไม่ทำกำไรและปิดตัวลง ส่งผลให้ผู้อยู่อาศัยจำนวนมากต้องย้ายไปยังพื้นที่ใจกลางของรัสเซีย และโครงสร้างพื้นฐานของท่าเรือก็ทรุดโทรมลง
เปเวกคือที่ตั้งปัจจุบัน[] ของโรงไฟฟ้านิวเคลียร์ลอยน้ำอะคาเดมิค ลอมานอสอฟ ซึ่งติดตั้งเครื่องปฏิกรณ์นิวเคลียร์แบบลอยน้ำ KLT-40S จำนวน 2 เครื่อง ซึ่งผลิตไฟฟ้าได้เครื่องละ 35 เมกะวัตต์
ศัพทมูลวิทยา.
มีทฤษฎีสองประการเกี่ยวกับที่มาของชื่อเมืองนี้ ประการแรก มาจากภาษาชุกชีที่แปลว่า "อ้วน" ซึ่งแต่เดิมตั้งชื่อตามเนินเขา "Peekin'ey" ที่อยู่ใกล้ ๆ ซึ่งแปลว่า "swollen mountain" ทฤษฎีที่น่าสะพรึงกว่านั้นคือ ชื่อดังกล่าวมาจากคำในภาษาชุกชีว่า "Pagytkenay" ซึ่งแปลว่า "smelly mountain" ในตำนานเล่าว่ามีการสู้รบเกิดขึ้นบนที่ตั้งของเมืองสมัยใหม่ระหว่างชาวชุกชีและยูคากืร์ในพื้นที่ ในสมัยนั้นไม่มีประเพณีการฝังศพในหมู่ชนพื้นเมือง ดังนั้นกลิ่นเนื้อที่เน่าเปื่อยจึงคงอยู่เป็นเวลานาน ตำนานนี้แสดงให้เห็นถึงเหตุผลว่าทำไมเมื่อนักสำรวจชาวรัสเซียค้นพบอ่าวแห่งนี้เป็นครั้งแรก พวกเขาจึงไม่พบถิ่นฐานใด ๆ เนื่องจากชาวชุกชีปฏิเสธที่จะตั้งถิ่นฐานในภูมิภาคนี้หลังการสู้รบ และจะนำสัตว์ของตนมาที่ทุ่งหญ้าเฉพาะในฤดูร้อนเท่านั้น
ภูมิอากาศ.
เปเวกมีภูมิอากาศแบบทันดรา (ตามการแบ่งเขตภูมิอากาศแบบเคิพเพิน) โดยมีฤดูหนาวที่ยาวนานและหนาวมาก และฤดูร้อนที่สั้นและเย็น ในเดือนกุมภาพันธ์เป็นเดือนที่หนาวที่สุด โดยมีอุณหภูมิเฉลี่ยอยู่ที่ ในขณะที่เดือนกรกฎาคมมี ซึ่งเป็นอุณหภูมิที่อุ่นที่สุด แม้ว่าอุณหภูมิเฉลี่ยเดือนกรกฎาคมจะอยู่ต่ำกว่า บางครั้งอาจอุ่นขึ้นหลายองศา โดยมีค่าเฉลี่ยสูงสุดเป็นประวัติการณ์ที่ สำหรับเดือนกรกฎาคมปี ค.ศ. 2007 บางครั้งแต่เกิดขึ้นไม่บ่อยนักที่อุณหภูมิกลางคืนต่ำสุดจะอยู่เหนือ ซึ่งเป็นลักษณะเฉพาะสำหรับพื้นที่กึ่งร้อนที่มีภูมิอากาศอบอุ่น อุณหภูมิต่ำสุดที่เคยบันทึกได้คือ ในเดือนกุมภาพันธ์วันที่ 7 8 และ 10 ค.ศ. 1978 และสูงสุดคือ ในเดือนกรกฏาคมวันที่ 8 ค.ศ. 2010
ในวรรณคดี.
เปเวกได้รับการบรรยายไว้ว่าเป็นสถานที่เสียชีวิตของ Edith Abramovna ในเรื่องสั้นเรื่อง "Descendant of a Decembrist" ของ Varlam Shalamov
เมิ่งฉางจวิน

เมิ่งฉางจวิน (#เปลี่ยนทาง ฮกเกี้ยน: เบ๋งเสียงกุ๋น; มรณะ 279 ก่อน ค.ศ.) ชื่อตัวว่า เถียน เหวิน (#เปลี่ยนทาง ฮกเกี้ยน: เตียนบุ๋น) เป็นข้าราชการและรัฐบุรุษแห่งรัฐฉีในประเทศจีนสมัยโบราณ และเป็นหนึ่งในสี่กงจื่อผู้มีชื่อเสียงแห่งยุครณรัฐ เขาเป็นโอรสของเถียน อิง เป็นราชนัดดาในพระเจ้าฉีเวยอ๋องแห่งรัฐฉี และได้รับสืบทอดที่ดินศักดินาเมืองเซฺว (薛 Xuē อยู่ในเขตมณฑลชานตงปัจจุบัน) จากผู้เป็นบิดา เมิ่งฉางจวินเป็นที่รู้จักในฐานะผู้มีบริวารมากมายซึ่งพรั่งพร้อมไปด้วยความสามารถต่างๆ ตามข้อมูลในเอกสาร "ฉื่อจี้" ระบุไว้ว่า เขาได้อุปถัมภ์ "สือเค่อ" หรือ "อาคันตุกะพึ่งกิน" ไว้เป็นจำนวนมากถึง 3,000 คน ภายหลังเขาได้รับตำแหน่งเป็นอัครมหาเสนาบดีแห่งรัฐฉีและรัฐเว่ย
เชตแลนด์

เชตแลนด์ (สะกดว่า Zetland จนกระทั่ง ค.ศ. 1975) หรือเรียกอีกอย่างว่า หมู่เกาะเชตแลนด์ (Shetland Islands) เป็นหมู่เกาะในประเทศสกอตแลนด์ ที่ตั้งอยู่ระหว่างหมู่เกาะออร์กนีย์ หมู่เกาะแฟโร และประเทศนอร์เวย์ เป็นภูมิภาคที่อยู่เหนือสุดของสหราชอาณาจักร
หมู่เกาะเป็นส่วนหนึ่งของพรมแดนระหว่างมหาสมุทรแอตแลนติกทางทิศตะวันตกและทะเลเหนือทางทิศตะวันออก มีพื้นที่รวมทั้งหมด 1,467 กิโลเมตร และประชากรทั้งหมดมีจำนวน 23,020 คน จากข้อมูล ค.ศ. 2022 เมืองที่ใหญ่ที่สุดและเป็นบะระแห่งเดียวคือ เลอร์วิก ซึ่งเป็นเมืองหลวงของหมู่เกาะเชตแลนด์มาตั้งแต่ปี 1708
เกาะแมกควารี

เกาะแมกควารี  เป็นเกาะใกล้ขั้วโลกใต้ในมหาสมุทรแปซิฟิกตะวันตกเฉียงใต้ ประมาณกึ่งกลางระหว่างนิวซีแลนด์และทวีปแอนตาร์กติกา ด้านการปกครองเป็นส่วนหนึ่งของรัฐแทสเมเนีย ประเทศออสเตรเลีย ตั้งแต่ ค.ศ. 1880 ได้รับการบรรจุอยู่ในเขตอนุรักษ์ของรัฐแทสเมเนีย ในปี 1978และได้รับการขึ้นทะเบียนเป็น มรดกโลกโดยยูเนสโก ในปี 1997
แองคอริจ

แองคอริจ  มีชื่ออย่างเป็นทางการว่า เทศบาลแองคอริจ (Municipality of Anchorage) เป็นเมืองที่มีประชากรมากที่สุดในรัฐอะแลสกา สหรัฐอเมริกา ด้วยจำนวนประชากร 291,247 คน จากการสำรวจสำมะโนประชากรปี 2020 คิดเป็นเกือบร้อยละ 40 ของประชากรของรัฐ ด้วยพื้นที่ 1,706 ตารางไมล์ (4,420 ตารางกิโลเมตร) ของพื้นที่เมืองทำให้เป็นเมืองที่มีพื้นที่ใหญ่เป็นอันดับสี่ในสหรัฐอเมริกา
โซนูซ

โซนูซ  เป็นนครในอำเภอกลาง เทศมณฑลแมแรนด์ จังหวัดอาเซอร์ไบจานตะวันออก ประเทศอิหร่าน
ประชากร.
จากสำมะโนแห่งชาติ ค.ศ. 2006 นครนี้มีประชากร 2,618 คนใน 826 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,626 คนใน 802 ครัวเรือน สำมะโนล่าสุดใน ค.ศ. 2016 มีประชากรลดลงเหลือ 2,465 คนใน 843 ครัวเรือน
อนา บากราตีออน-กรูซินสกี

เจ้าหญิงอนา บากราตีออน-กรูซินสกี (จอร์เจีย: ანა ბაგრატიონ-გრუზინსკი) เป็นเจ้าหญิงแห่งจอร์เจียและพระประมุขแห่งราชวงศ์จอร์เจียพระองค์ปัจจุบัน ตั้งแต่วันที่ 1 มีนาคม พ.ศ. 2568 ภายหลังการสิ้นพระชนม์ของ นุกซาร์ บรากาตีออน-กรูซินสกี (พระบิดา)
พระราชประวัติ.
เจ้าหญิงอนา บากราตีออน-กรูซินสกี เสด็จพระราชสมภพเมื่อวันที่ 1 พฤศจิกายน พ.ศ. 2519 เป็นพระราชธิดาพระองค์ใหญ่ใน เจ้าชายนุกซาร์ บรากาตีออน-กรูซินสกี ประสูติแต่ ไลลา คิปีนี มีพระขนิษฐา 1 พระองค์ คือ เจ้าหญิงไมอา บากราตีออน-กรูซินสกี (2 มกราคม พ.ศ. 2521 (47 ปี)) เดิมทีพระองค์ทรงเป็นนักข่าว ก่อนจะผันพระองค์มาเป็นครูในทบิลีซี โดยพระองค์ทรงจบการศึกษาจาก
พระองค์ทรงเสกสมรสครั้งแรกกับ จีกอรี มาลาเนีย เมื่อวันที่ 17 พฤษภาคม พ.ศ. 2544 โดยทั้งพระองค์และจีกอรี มาลาเนีย สืบเชื้อสายมาจาก โดยเมื่อเสกสมรสกับ นายจีกอรี ซึ่งต่อมาคือ เจ้าชายจีกอรี บากราตีออน-กรูซินสกี จาก นุกซาร์ บรากาตีออน-กรูซินสกี พระสสุระ (พ่อตา) โดยทั้ง 2 มีพระธิดาร่วมกัน 2 พระองค์ โดย นุกซาร์ บรากาตีออน-กรูซินสกี ทรงมีพระประสงค์ให้พระนัดดาทั้ง 2 ดำรงพระยศชั้นเจ้าหญิงและเป็นสมาชิกพระราชวงศ์ โดยพระธิดา ทั้ง 2 คือ 
ซึ่งต่อมาทั้ง 2 พระองค์ ได้หย่าร้างจากกันในปี พ.ศ. 2550 ภายหลังเจ้าหญิงมาเรียม พระราชธิดาพระองค์เล็กประสูติได้ไม่นาน และเมื่อหย่าร้างกันแล้ว เจ้าชายจีกอรี หลุดพ้นจากการเป็นเจ้าชายและสมาชิกพระราชวงศ์จอร์เจียไปโดยปริยาย
ต่อมา พระองค์ทรงเสกสมรสครั้งที่ 2 กับ พระญาติร่วมราชวงศ์ เมื่อวันที่ 8 กุมภาพันธ์ พ.ศ. 2552 ณ อาสนวิหารตรีเอกภาพอันศักดิ์สิทธิ์ (ทบิลีซี) โดยพระองค์ทรงกล่าวผ่านโทรทัศน์ว่า "ฉันหวังว่าวันนี้จะเป็นวันที่ฉันมีความสุขที่สุดในชีวิต ในขณะที่ เจ้าชายนุกซาร์ บรากาตีออน-กรูซินสกี พระบิดาทรงตรัสว่าสิ่งสำคัญที่สุดในวันนี้จะเป็นวันที่ดีสำหรับอนาคตของประเทศจอร์เจีย"โดยในงานเสกสมรส เป็นผู้ประทานพรให้ เจ้าหญิงอนาและเจ้าชายเดวิดทรงแยกทางกันภายในไม่กี่เดือนหลังพิธีเสกสมรส มีการกล่าวหาว่าสมาชิกรัฐบาลจอร์เจียร่วมกันสมคบคิดเพื่อขัดขวางความหวังของพระอัครบิดร โดยสนับสนุนให้ นางแบบจอร์เจีย ทำลายชีวิตคู่ของทั้ง 2 พระองค์ โดยการมีความสัมพันธ์กับเจ้าชายเดวิด และในเวลาต่อมาเธอก็ยอมรับว่ามีสัมพันธ์กับเจ้าชายเดวิดจริง พิธีเสกสมรสของทั้ง 2 พระองค์สิ้นสุดลงในเดือนสิงหาคม พ.ศ. 2552 ต่อมาทั้งคู่ก็คืนดีกันและจดทะเบียนสมรสแบบแพ่งในสเปน เมื่อวันที่ 12 พฤศจิกายน พ.ศ. 2553
การหย่าร้างครั้งที่สองของทั้ง 2 พระองค์เกิดขึ้นอีกครั้งในวันที่ 15 ธันวาคม พ.ศ. 2556 โดยเจ้าหญิงอนา ทรงได้รับสิทธิ์ในการดูแลพระโอรสคือ เจ้าชายจอร์จี บรากาตีออน
อัสเตโรมาตา

"อัสเตโรมาตา" (แปลว่า "ดวงตาที่เต็มไปด้วยดวงดาว") เป็นเพลงโดยกลาฟเดีย นักร้องชาวกรีก ซึ่งเธอประพันธ์ร่วมกับอาร์เคด เพลงนี้ถูกวางจำหน่ายเมื่อวันที่ 31 มกราคม ค.ศ. 2025 และจะเป็นตัวแทนของกรีซในการประกวดเพลงยูโรวิชันปี 2025
การพัฒนา.
"อัสเตโรมาตา" ได้ถูกประพันธ์ขึ้นโดยกลาฟเดีย ปาปาโดปูลูและอาร์เคด เพลงนี้พูดถึงผู้ลี้ภัยชาวกรีกและสัญชาติอื่น ๆ และความผูกพันพิเศษระหว่างพวกเขากับบ้านเกิดที่พวกเขาไม่เคยลืม ไม่ว่าพวกเขาจะอยู่ที่ไหนก็ตาม ในบทเพลงนั้นมีบทสนทนาเชิงเปรียบเทียบระหว่างแม่กับลูกที่ถูกพลัดพรากจากกันไป ซึ่งบทสนทนานี้ำให้ทั้งเธอและแม่รู้สึกสบายใจ
กลาฟเดีย ซึ่งมีเชื้อสายกรีกพอนตัส ได้ให้สัมภาษณ์โดยอธิบายว่าเนื้อเพลงมีจุดมุ่งหมายเพื่อเป็นเกียรติแก่ผู้ที่ถูกบังคับให้ละทิ้งบ้านเกิดเมืองนอน โดยถ่ายทอดข้อความแห่งความหวังและความอดทน
การประกวดเพลงยูโรวิชัน.
เอฟนิโกสเตลีโกส 2025.
"เอฟนิโกสเตลีโกส 2025" เป็นการประกวดเพลงระดับชาติซึ่งบรรษัทแพร่ภาพกระจายเสียงเฮลเลนิก (เอเรต) ได้จัดขึ้นเพื่อใช้คัดเลือกเพลงจากกรีซสำหรับการประกวดเพลงยูโรวิชันปี 2025
เพลง "อัสเตโรมาตา" (Αστερομάτα) ของกลาฟเดียได้รับการประกาศการเข้าร่วม "เอฟนิโกสเตลีโกส 2025" เป็นครั้งแรกในรายการโทรทัศน์ "เปรียนเซเยดอน" ผ่านช่องเอเรตเอนาสเมื่อวันที่ 10 มกราคม ค.ศ. 2025 เพลงนี้ได้รับรางวัลชนะเลิศโดยรวมจากคณะกรรมการระดับชาติและนานาชาติ รวมถึงคะแนนโหวตจากผู้ชม ทำให้เพลงนี้ผ่านการคัดเลือกให้เป็นตัวแทนของกรีซในการประกวดเพลงยูโรวิชัน
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 กรีซได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง
วอลเลย์บอลโปรชาเลนจ์ 2025

วอลเลย์บอลโปรชาเลนจ์ 2025 เป็นการแข่งขันวอลเลย์บอลโปรชาเลนจ์ครั้งที่ 13 ซึ่งในฤดูกาลนี้จะมีสโมสรเข้าร่วมการแข่งขันเป็น 12 สโมสร โดยจะเริ่มแข่งขันระหว่างวันที่ 22 ถึง 26 ตุลาคม พ.ศ. 2567 ณ ศูนย์กีฬาเทศบาลนครนครปฐม จังหวัดนครปฐม
ประเภททีมชาย.
รางวัล.
<templatestyles src="Col-begin/styles.css"/>
ประเภททีมหญิง.
รางวัล.
<templatestyles src="Col-begin/styles.css"/>